钦定古今图书集成/明伦汇编/氏族典/第124卷 > 陈宗礼
## 钦定古今图书集成/明伦汇编/氏族典/第124卷 > 陈宗礼

按《宋史陈宗礼传》：“宗礼，字立之，少贫力学。淳祐四年，
举进士，调卲武军判官，迁国子监丞，转秘书省著作
佐郎，兼考功郎官，国史实录院校勘，景献府教授，升
著作郎，迁尚左郎官兼右司，拜太常少卿，以直宝谟
阁、广东提点刑狱，进直焕章阁，迁秘书监，以监察御
史虞虙言，追两官，送永州居住。景定四年，拜侍御史”，
直龙图阁、淮西转运判官。迁刑部尚书，以起居舍人
曹孝庆言罢。度宗即位，兼侍讲，拜殿中侍御史，权礼
部侍郎兼给事中，迁礼部侍郎，寻权礼部尚书。乞奉
祠，以华文阁直学士知隆兴府。再辞，依旧职广东经
略安抚使兼知广州，加端明殿学士、签书枢密院事寻兼权参知政事。卒官。赠开府仪同三司、盰江郡侯，
谥“文定。”所著有《寄怀斐槁》《曲辕散木集》《两朝奏议》《经
筵讲义》《经史明辨》《经史管见》《人物论》。